**ELŐTERJESZTÉS**

**Velem községi Önkormányzat Képviselő-testülete**

**2019. október 24-i alakuló ülésének**

**7. napirendi pontjához**

Tisztelt Képviselő-testület!

A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 35. §-a rendelkezik a helyi önkormányzati képviselők tiszteletdíjáról, juttatásáról és költségtérítéséről. Az Mötv. 143. § (4) bekezdés f) pontjában kapott felhatalmazás alapján, a képviselő-testület az önkormányzati képviselőnek rendeletében meghatározott tiszteletdíjat, természetbeni juttatást állapíthat meg. Az önkormányzati képviselő számára történő tiszteletdíj megállapítása nem veszélyeztetheti az önkormányzat kötelező feladatai ellátását. Az önkormányzati képviselőnek a képviselő-testület képviseletében vagy a képviselő-testület, továbbá a polgármester megbízásából végzett tevékenységével összefüggő, általa előlegezett, számlával igazolt, szükséges költsége megtéríthető. A képviselői költségek kifizetését a polgármester engedélyezi. Az önkormányzati képviselő tiszteletdíja és egyéb juttatása közérdekből nyilvános adat.

A képviselő-testület előző ciklusban a képviselők tiszteletdíjára 30.000,- Ft –ot állapított meg. Kérem a testületet, hogy a tiszteletdíj összegére szíveskedjenek javaslatot tenni.

Kérem a Tisztelt Képviselő-testületet, hogy az előterjesztést megtárgyalni, és a rendelet-tervezetet elfogadni szíveskedjék!

Velem, 2019. október 18.

Bakos László sk.

polgármester

**Velem Községi Önkormányzata Képviselő-testületének**

**.../2019. (X. ....) önkormányzati rendelete**

**az önkormányzati képviselők tagjai tiszteletdíjáról**

Velem községi Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. törvény 143. § (4) bekezdés (f) pontjában kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

**1.§**

A rendelet hatálya Velem község önkormányzati képviselőire terjed ki.

**2. §**

(1) A képviselő-testület az önkormányzati képviselők részére havi .........,- Ft tiszteletdíjat állapít meg.

(2) A tiszteletdíjakat a Kőszegi Közös Önkormányzati Hivatal a jogosultak folyószámlájára utalja a tárgyhónapot követő hónap 15. napjáig.

**3.§**

(1) Ez a rendelet a kihirdetését követő napon lép hatályba.

(2) Hatályát veszti Velem községi Önkormányzat Képviselő-testületének a települési képviselők javadalmazásáról szóló 18/2014. (X. 21.) önkormányzati rendelete.

Bakos László s.k. Dr. Zalán Gábor s.k.

 polgármester jegyző

**ELŐZETES HATÁSVIZSGÁLATI LAP**

**Az Önkormányzati képviselők tagjai tiszteletdíjáról**

**szóló önkormányzati rendelet-tervezethez**

**(a jogalkotásról szóló 2010. évi CXXX. törvény 17. §-a alapján)**

**A tervezett jogszabály várható következményei, különösen**

**I. társadalmi hatásai:**

A rendelet-tervezetnek társadalmi hatása nincs.

**II. gazdasági hatásai:**

A tervezetnek gazdasági hatással bír.

**III. költségvetési hatásai:**

A rendelet-tervezet költségvetési hatással bír, mindenkori éves költségvetési rendeletben beépítésre kerül a képviselők tiszteletdíja.

**IV. környezeti következményei:**

A tervezetnek környezeti következményei nincsenek.

**V. egészségi következményei:**

A tervezetnek egészségi következményei nincsenek.

**VI. adminisztratív terheket befolyásoló hatásai:**

Adminisztratív terhet nem jelent.

**VII. megalkotásának szükségessége:**

Az Mötv. alapján a képviselői tiszteletdíj, természetbeni juttatás megállapítása opcionális.

**VIII. a jogalkotás elmaradásának várható következményei:**

A tiszteletdíj megállapítása nem veszélyeztetheti az önkormányzat kötelező feladatai ellátását.

**IX. alkalmazásához szükséges személyi, szervezeti, tárgyi és pénzügyi feltételek:**

Nem igényel többlet feltételt az eddigiekhez képest.